text.text: من الدستور 1959 الى مؤتمر بنزرت 1964 ولا عندنا دولة الحزب الواحد : الحزب الاشتراكي الدستوري ( من بعد يتبدل الى التجمع الدستوري الديمقراطي ) ، الحزب الي يتمول من ميزانية الدولة و الي تعبا بالانتهازيين و القوادة ايه نعم !
text.text_idx: #000017
text.text: الحزب ولا سرطان سياسي خنق الأمة بكلها و عمل سطو على كل الانشطة السياسية ،الثقافية ،الاقتصادية ، الدينية و الرياضية، و هذا سمم الجو العام و فسد كل المجالات و حزبها، و بطبيعتو بما انو تعبا بالقوادة البهايم فتصورو طبيعة و مستوى تونس من بعد.
text.text_idx: #000018
text.text: الحزب بيدو كان تحت سلطة اخرى اما مهيش لا رسمية و لا قانونية و لا دستورية ، الحزب و الحكومة و الدولة من وراهم كانو تحت سلطة القصر الرئاسي في قرطاج ، كان هوا لكل في الكل ! و في القصر شكون يحكم ؟؟؟
text.text_idx: #000019
text.text: هكا نلقاو انو عندنا نظام سياسي فيه : حزب حاكم معبي بالقوادة + حكومة مسكينة +رئيس تحكم فيه مرتو + قصر فاسد. و نسيت القصر الفاسد كلو عصابات و لوبيات و صفقات و استعلامات اجنبية (خاصة الليبية و الفرانساوية ) و امور اخرى ! و النظام اذاكا منجمو نقولو عليه كان فاسد.
text.text_idx: #000022
text.text: التدخل وصل لاقصى الحدود لدرجة انو الداخلية حلت مجموعات المشجعين في الملاعب عام 2010! و هكا التونسي تخنق ،تخنق و معاد عندو حتى بلاصة يتنفس فيها !
text.text_idx: #000035
text.text: الدولة الي عايشة على التسول و الي نعامة في الخارج و غول في الداخل هي مزيفة ، الدولة الي تحمي الأجانب و ماتحميش مواطنيها متجي كان شركة حراسة ، الدولة الي مكبلة كل المجالات بمخزون قوانين معرقلة و متخلفة و مدمرة كل اوجه النشاط الشي الي خلا الكفائات و المواهب التونسية تهرب للخارج قبل متتحطم هيا دولة مزيفة علخر و عميلة ( كان جازت العبارة ) لأنها تخدم في مصلحة الخارج و تهديلو في طاقاتها الحية.
text.text_idx: #000039
text.text: اترك تعليقاً إلغاء الرد
text.text_idx: #000051
text.text: تابعنا على الفيسبوك
text.text_idx: #000055